b'\n_START_ARTICLE_\nJutro na obzorju\n_START_SECTION_\nVsebina\n_START_PARAGRAPH_\nGlavna junakinja je 28-letna Maja, ki se je po kon\xc4\x8dani srednji \xc5\xa1oli poro\xc4\x8dila s svojo prvo ljubeznijo, Matejem. V zakonu sta se jima rodila dva otroka \xe2\x80\x93 osemletna Tina in tri leta mlaj\xc5\xa1i An\xc5\xbee. Z mo\xc5\xbeem gradita novo hi\xc5\xa1o in postajata vse bolj odtujena drug od drugega. Maja ima redno pisarni\xc5\xa1ko slu\xc5\xbebo, v kateri pa ne u\xc5\xbeiva. Slu\xc5\xbebo opravlja vse bolj rutinsko, naveli\xc4\x8dano. Njena velika strast je \xc5\xbee od nekdaj bilo fotografiranje, nad \xc4\x8dimer pa Majin mo\xc5\xbe ni bil nikoli navdu\xc5\xa1en. Majina najbolj\xc5\xa1a prijateljica Nata\xc5\xa1a ji pomaga uresni\xc4\x8diti sanje, da bi kon\xc4\x8dno postala fotografinja. V svojem novem delu neizmerno u\xc5\xbeiva, ob fotografiranju postane \xc4\x8disto drug \xc4\x8dlovek. Spozna mlado novinarko Tja\xc5\xa1o, s katero postaneta dobri prijateljici, potuje kot si je vedno \xc5\xbeelela... Na te\xc5\xbeki in bole\xc4\x8di poti, da bi spremenila svoje \xc5\xbeivljenje in za\xc4\x8dela znova, jo \xc4\x8dakajo tako vzponi kot tudi padci.\n_START_SECTION_\nIzdaje in prevodi\n_START_PARAGRAPH_\nPrva in edina izdaja iz leta 2010 (COBISS)'